
VII POLITICA EXTERNÁ A LUI ALEXANDRU CEL BUN 


Politica externă a lui Alexandru cel Bun a fost determinată, în general, de natura relațiilor pe 
care tara sa le-a avut cu puterile vecine si se caracterizează ca o politică paşnică, datorată tactului cu 
care el a judecat evenimentele politice şi militare produse în sud-estul Europei. Din analiza 
succintei informaţii care ni s-a mai păstrat, în mod deosebit, iese în evidenţă grija avută pentru a nu- 
şi atrage poporul în acțiuni aventuriste si prudenta adoptată în măsurile luate în legătură cu 
atitudinea manifestată de puterile vecine față de Moldova. A dat dovadă de o bună cunoaştere a 
situației politice din aceste ţări, a potențialului lor militar şi a fost bine informat în legătură cu 
slăbiciunile lor interne. În felul acesta, a reuşit să apere, de-a lungul unei domnii de peste trei 
decenii, integritatea teritorială a țării sale. 

Una din trăsăturile caracteristice ale politicii sale externe o constituie, desigur, lipsa de 
agresivitate față de feudalii vecini, fapt recunoscut de majoritatea istoricilor care s-au ocupat de 
domnia lui. Au existat, desigur, şi cazuri cînd a fost silit să se abată de la aceste principii paşnice ale 
politicii s-ale externe, dar, privită în general, ea se caracterizează prin măsurile defensive şi prin 
strădania depusă pentru a cruța tara de invaziile pustiitoare ale oştilor străine. A fost constrîns, 
totuşi, să participe la coaliții îndreptate împotriva unuia sau altuia din statele vecine şi să întreprindă 
campanii împotriva aceluia pe care îl considera cel mai periculos pentru tara sa. În general, s-a 
străduit să menţină un echilibru de forte stabil pe arena politică din sud-estul şi centrul Europei. Prin 
participarea sa la astfel de lupte, el nu a urmărit cotropirea unor teritorii străine şi dacă, spre sfîrşitul 
vieții sale, a revendicat stăpînirea Pocutiei, nu s-a pus decît în postura de a apăra drepturile asupra 
unei provincii devenită proprietatea sa, în virtutea unui contract perfect legal încheiat de regele 
Poloniei, Vladislav Iagello, cu domnii din Moldova. Reamintim că provincia în cauză fusese 
constituită zălog de acest rege, domnilor din Moldova, încă din anul 1387, în schimbul unei sume 
de bani împrumutate de la ei şi neachitată timp de mai multe decenii. 

O altă trăsătură caracteristică a politicii externe desfăşurată de Alexandru, o constituie, cel 
putin pînă la data de 1420, data morții în luptele cu turcii a lui Mihail, domnul Țării Româneşti, fiul 
bunului prieten şi aliatului său, Mircea cel Bătrîn, strînsele legături de colaborare şi de bună 
vecinătate cu aceasta. Ele au contribuit într-o largă măsură la menținerea echilibrului politic în zona 
înconjurătoare celor două state. Nu avem dovezi că Moldova a participat la luptele purtate de Tara 
Românească împotriva turcilor, dar nici că ea le-ar fi împiedicat în vreun fel oarecare să fie 
încununate de succes. După 1420, o preocupare permanentă a lui Alexandru cel Bun în legătură cu 
tara românească vecină a fost menținerea domnilor ei în sfera influenței sale politice şi constituirea 
pe această cale a unui bloc politic şi militar îndreptat împotriva atitudinii agresive a regelui 
Ungariei, Sigismund de Luxemburg. 

În ultimele decenii ale secolului al XIV-lea şi în perioada următoare, papalitatea şi suveranii 
din Europa centrală şi apuseană au făurit numeroase planuri de organizare a unor expediţii 
împotriva Imperiului Otoman. Alexandru cunoştea bine contradicţiile sociale şi politice care 
frământau statele acestora şi îşi dădea seama de zădărnicia unor astfel de proiecte. Totuşi, pentru a 
nu fi învinuit că sabotează politica de apărare a creştinătăţii, el şi-a trimis oştile, atunci cînd a fost 
cazul, să coopereze cu cele ale vecinilor la o luptă comună, care nu se putea totuşi realiza. 


1. Relaţiile Moldovei cu statele vecine între anii 1402-1412 


Dacă se încearcă o analiză mai restrînsă a evenimentelor care s-au petrecut în această parte a 
Europei în primii ani ai domniei lui Alexandru, trebuie să se recunoască de la început că multe din 
implicaţiile Moldovei, în cauzele şi efectele lor, rămîn, în bună parte, necunoscute. Sub acest aspect 
se prezintă, bunăoară, legăturile dintre Moldova şi Imperiul Bizantin în perioada dată. Este sigur că 
în cadrul tratativelor, care au dus la recunoaşterea mitropoliei Moldovei de către patriarhia din 


Constantinopol, s-au realizat şi înțelegeri cu caracter politic între Alexandru si conducătorii 
Imperiului Bizantin, înţelegeri pe care scriitorii vremii nu le-au înregistrat. 

S-a afirmat, de asemenea, deşi informaţiile în această privință sînt destul de precare, că au 
existat, în prima parte a secolului al XV-lea, raporturi de colaborare politică între Moldova şi alte 
stăpîniri de pe ţărmul Mării Negre, cum era pe atunci Mangopul din Crimeia deţinut de Alexis, 
rubedenie a Comnenilor din Trapezunt, sau unele oraşe genoveze de pe țărmul pontic. Din păcate, 
informația s-a făcut numai pe baza constatării unor influente exercitate din acele părți în arta 
moldovenească a vremii. 

În perioada dintre 1402-1412, Moldova nu a avut graniţe comune cu Imperiul Otoman care, 
după dezastrul oştilor sale la Ankara, era sfîsiat acum de un înverşunat război civil. Izvoarele nu 
înregistrează în acest timp nici un fel de ştiri cu privire la raporturi, bune sau rele, între domnul 
moldovean şi turci. Alexandru a lăsat pe seama lui Mircea, domnul din Tara Românească, 
sprijinitorul şi prietenul său, grija de a găsi o soluţie pentru curmarea crizei politice în care se zbătea 
Imperiul Otoman. 

În relaţiile dintre Moldova şi Tara Românească nu s-au înregistrat nici un fel de incidente. 
Izvoarele nu dau în această privinţă nici un fel de informații. S-a păstrat doar un document din anul 
1475, dat de Matei Corvin, cu ocazia primirii unor soli din Moldova, document în care se arată că 
hotarele dintre Moldova şi Tara Românească să fie pe unde au fost stabilite de predecesorii 
domnilor de atunci, Stefan şi Vlad (Ţepeş) şi anume, de Alexandru si Mircea,” ceea ce înseamnă că 
în vremea acestor domni s-a procedat, pe baza unei înţelegeri depline, la revizuirea graniţei comune 
dintre cele două state. Nu este greu de înţeles cine a cedat şi cine a fost beneficiarul unei astfel de 
operaţii. Istoricii care s-au ocupat de această perioadă au fost, în general, de acord, că stăpînirea 
domnilor din Tara Românească s-a întins spre răsărit pînă în regiunea gurilor Dunării pe ambele 
maluri ale fluviului, cuprinzînd în cadrul ei şi portul Chilia. Un singur lucru nu s-a putut stabili cu 
precizie şi anume, la ce dată a avut loc extinderea hotarelor Ţării Româneşti spre răsărit. 

În această privință s-au luat în consideraţie afirmaţiile scriitorul arab Abulfeda, care, pe la 
1321, arăta că Isaccea (lasacdji) este un oraş din „Țara Valahilor” si în dependență de 
Constantinopol, în al VII-lea climat.” Prin „Ţara Valahilor” nu trebuie să se înţeleagă aici Tara 
Românească, ci o Valahie dintre Dunăre şi Marea Neagră, numită în izvoare Valahia Albă sau 
Valahia lui Asan.“ La fel trebuie interpretată şi afirmaţia poetului turc Enveri care, vorbind despre 
expediția beiului Umur din Aidin, din anii 1337 sau 1338, la Gurile Dunării, spunea că oraşul Chilia 
se afla la granita Valahiei.” Cam în aceeaşi vreme a trecut prin Dobrogea, venind de la tătari din 
sudul Rusiei, un alt călător arab, Ibn Batuta.” El nu ştie nimic despre o Valahie în aceste părţi, ci de 
o stàpînire a tătarilor numiţi de el turci, stăpînire a cărei margine trecea pe la sud de oraşul Babadag 
(Baba-Saltîk). Prin urmare, în anul 1337, cînd a avut loc călătoria arătată, partea de nord a Dobrogei 
se afla sub dominaţia tătărească, ca şi regiunea situată la nord de gurile Dunării. 

S-a mai spus că domnul din Tara Românească, Basarab, ar fi participat în anul 1345 la o 
expediție întreprinsă de oştile maghiare în Moldova de sud împotriva hanului tătar, Atlamos. Unii 
istorici cred că rezultatul acestei colaborări a fost întinderea spre răsărit a hotarelor Ţării Româneşti 





! Corina Nicolescu, Arta în epoca lui Stefan cel Mare, 1. c, p. 308. 

? Super metis etiam provinciae Moldaviae cum provincia Tranalpina secundum antiquos terminos et 
consuetudinis per praedecesores vayvodas passessos et tentos utrumque voyevodam, tam scilicet Stephanum 
Moldaviensis quam Vlad Transalpinum secundum privilegia Alexandri et Mirczae utriusque partis voyevodarum 
concordamus. v. I. Bogdan, Documentele lui Stefan cel Mare, II, p. 334-335. 

* Gh. Brătianu, Recherches sur Vicina et sur Cetatea Albă, Bucuresti, 1935, p. 45; Dinu C. Giurescu, Tara 
Românească în secolele XIV-XV. Bucuresti, 1973, p. 193. 

4 C. Cihodaru, Românii dintre Dunăre si Marea Neagră în sec. X-XIII, în „Analele Univ. «Al. I. Cuza» Iaşi”, 
(istorie) XXIII (1977), p. 76-78. Idem, Observaţii în legătură cu porturile de pe cursul inferior al Dunării în sec. XI- 
XIV, în „Cercetări istorice”, IX-X (1978-1979), p. 297. 

° M. Alexandrescu-Dersca, L'expedition d'Umur Beg d'Aydin aux bouches du Danube (1337-1338), în „Studia et 
Acta Orientalia” 1959, 2, p. 2-23. 

° Călători străini despre țările române, p. 416-417. 


în regiunea situată la nord de gurile Dunării, regiune care va căpăta de aici înainte un nume nou, 
derivat de la acela al domnilor munteni.” 

În actele redactate în anii 1360-1361, la Chilia încă nu se ştia nimic despre stăpînirea 
domnilor din Tara Românească în aceste părţi.” Se vorbeşte în ele, în schimb, de un Territorium 
Pendavoni,” stăpînit de genovezii de aici în nordul Dobrogei şi de şefi tătari, domini ai Iavariei, 
din care unul este censarius, adică ,,vames”, la Chilia.!! 

Cu doi ani mai tîrziu, dupà redactarea acestor acte a avut loc lupta de la Sinie Vody între 
lituanieni si ostile hanului Hoardei de Aur. Dupà aceastà infringere, unii hani márunti cu supusii lor 
au fost constrânşi să părăsească regiunea dintre gurile Nistrului si ale Niprului, fiind împinşi spre 
răsărit, către Crimeea şi Stepa Nogaică, iar alții conduşi de un şef „Demetrius” spre gurile Dunării si 
nordul Dobrogei. Ei întăreau aici triburile tătare aşezate în perioada anterioară. 

În anul 1368, regele Ludovic de Anjou acorda scutiri de taxe vamale negustorilor din oraşele 
aflate în tara acestui Demetrius, princeps Tartarorum.” Înseamnă că la data arătată stăpînirea 
tătărească în regiunea din nordul gurilor Dunării cu oraşele Chilia, Licostomo şi Cetatea Albă 
continua. Se mal poate adăuga că în anul 1359, cînd a luat ființă Mitropolia Țării Româneşti, oraşul 
Vicina din nordul Dobrogei se afla la hotarul acestei țări şi nu în cuprinsul ei. 

Informaţia documentară existentă nu ne dă posibilitatea de a infátisa în amănunt întinderea 
stăpînirii Țării Româneşti spre gurile Dunării şi nici pînă unde mergea aceea a lui Dobrotici, 
despotul de la Cavarna în direcția arătată. După cum s-a arătat, Ibn Batuta punea granița stăpînirii 
tătăreşti în Dobrogea mai la sud de Babadag. Unii din istoricii noştri mai tineri presupun că limita 
nordică a teritoriului stăpînit de Dobrotici nu depăşea spre nord, în regiunea dintre Dunăre şi Marea 
Neagră, actuala graniţă dintre România şi Bulgaria. Se pare, totuşi, că începînd de prin anii 1370 
configurația teritorială a Dobrogei sub raport politic s-a modificat. La data de mai sus, între 
despotul arătat şi genovezii din coloniile pontice şi de la gurile Dunării a izbucnit un război de 
lungă durată. Se prea poate ca în această vreme Dobrotici să-şi fi întins stăpînirea spre gurile 
Dunării. De asemenea, este posibil ca în acest conflict să fi intervenit şi domnul Țării Româneşti, 
Vladislav I, iar populația locală să i se fi supus lui în urma unei intervenţii paşnice. Aşa s-ar fi 
petrecut lucrurile după o ipoteză recent formulatà.!° Datele prin care s-ar putea susţine sau respinge 
lipsesc. 

Coloniile genoveze au fost constrînse, în acelaşi timp, să poarte un război de durată si 
împotriva Veneţiei şi a tătarilor pentru stăpînirea portului Soldaia (Sudak). Se pot pune întrebări în 
privinţa modului cum au evoluat relațiile dintre domnii din Moldova şi Tara Românească, pe de o 


7 Aşa de pildă, D. Onciul, Mircea cel Bătrin. Cuvîntare comemorativă la cinci sute de ani de la moartea lui, în 
D. Onciul, Scrieri istorice, vol. II, ed. A. Sacerdoteanu, Bucureşti, 1968, p. 245 si urm.; „Posesiunea spre părţile 
tătăreşti era o stăpînire mai veche” decît domnia lui Mircea cel Bătrîn. Ea cuprinde părţile eliberate în anul 1345-1346 
de sub stăpînirea tătărească. Ar fi aparţinut regilor Ungariei prin 1358, dar după această dată au fost cedate ca feudă 
domnilor din Tara Românească. Regiunea aceasta mergea de la Ialomiţa spre răsărit pînă la Marea Neagră şi spre 
Cetatea Albă; Dinu C. Giurescu, Tara Românească în sec. XIV-XV, Bucuresti, 1973, p. 193, admite că în anii 1324- 
1328, poate în urma unor lupte cu tătarii, Basarab I şi-ar fi întins stăpînirea pînă spre Chilia, de-a lungul Dunării 
maritime. Chilia nu ar fi fost ocupată decît în anul 1403. v. şi C. Cihodaru, Observaţii cu privire la formarea statului 
feudal Moldova, în „Anuarul Institutului de istorie «A. D. Xenopol» Iaşi”, XVII (1380), p. 129. Admite că în 1345, 
tătarii ar fi fost împinşi spre răsărit din sudul Moldovei, dar că s-ar fi menţinut în continuare în stepa Bugeacului. 

8 Geo Pistarino, op. cit., passim. 

? De la expresia greacă Penta vunioi „Cinci dealuri”, turc. Beş tepe, adică regiunea din jurul oraşului Mahmudia. 
Ibidem, p. 33. 

!° [avaria înseamnă Iberia, adică ținutul locuit de iberi(alani) aduşi aici la gurile Dunării de hanul Nogai. Pentru 
Ivaria sau Auria, Ibidem, p. 9, 15. 

!! Geo Pistarino, op. cit., p. 23. 

2 DRH, D, I, p. 90. 

'5 Hurmuzaki, XIV-1, p. 2. 

!4 Anca Ghiatà, Aspecte ale organizării politice în Dobrogea medievală în sec. XIII-XIV, în „Revista de istorie” 
XXXIV (1981), nr. 10, p. 1880. 

'5 Anca Ghiatà, op. cit., p. 1879-1880. De asemenea, O. Iliescu, Contribuții numismatice la localizarea Chiliei 
bizantine, în SCIV, XXIX (1978), nr. 2, p. 211, crede că Vicina a fost ocupată de ostasii domnului din Tara 
Românească înainte de 1372, iar Licostomo între 1394-1403. 


parte, si tátarii de la gurile Dunàrii, pe de alta, precum si asupra atitudinii pe care cei dintài au 
adoptat-o față de coloniile genoveze. Se cunoaşte doar că la capătul acestui lung război, în anul 
1386, stăpînirea tătarilor la gurile Dunării fusese suprimată, dar există motive pentru a admite că în 
acelaşi timp coloniile genoveze de la gurile Dunării au intrat sub protecția domnilor români. Se pare 
că în timpul conflictului arătat, administraţia genoveză de la Chilia a încetat şi s-a retras la 
Licostomo, spre vărsarea Dunării în mare. Acolo mai sînt menţionaţi dregători genovezi, civili şi 
militari, prin anii 1398!° şi 1403.!” La datele de mai sus, oraşele genoveze, Vicina şi Chilia de pe 
cursul inferior al Dunării trecuseră deja sub altă stăpînire. Există siguranță încă în acest timp 
moldovenii au pus stàpînire pe Cetatea Albă, iar Chilia si Vicina împreună cu partea de nord a 
Dobrogei au fost anexate la Tara Românească. Stăpînirea unui domn, Costea, peste o ţară valahă din 
nordul gurilor Dunării, la Chilia, înaintea lui Mircea cel Bătrîn nu se poate susține. Cel luat în 
considerație în această privinţă, a fost doar asociatul la domnie a lui Petru I din Moldova. 

Unii istorici au emis ipoteza că Mircea cel Batrîn ar fi moştenit aceste „părți tătăreşti” 
împreună cu Chilia de la despotul dobrogean, Dobrotici.'5 Această presupunere a fost însă respinsă 
ca neîntemeiatà,! căci Castrum Aquile, unde ar fi fost închis în anul 1366 de către Dobrotici, 
cavalerul Anton Visconti, însoțitor al lui Amedeu de Savoia, contele Verde, care venise să asedieze 
Varna pentru a salva de acolo pe ruda sa, împăratul bizantin loan al V-lea Paleologul, nu se poate 
confunda cu Chilia. El este oraşul Anchialos, situat mai la sud de Varna. 

P. P. Panaitescu, a observat însă că expresia „părțile tătăreşti” apare în titlul lui Mircea cel 
Bătrîn abia în anul 1389. Deci stăpînirea sa asupra acestei regiuni nu s-a putut întinde înainte de anii 
1387-1388.” Ipoteza pusă în circulaţie de el, potrivit căreia ţinutul în cauză ar fi aparţinut pînă la 
acea dată lui Dobrotici şi ar fi fost alipit la Tara Românească după moartea sa sau a urmasului său, 
Ivanco, nu se confirmă însă. În realitate, el a fost luat de la tătari în timpul războiului acestora cu 
genovezii pentru Sudak înainte de anul 1386, în urma unei înțelegeri cu domnul moldovean Petru I, 
căruia 1-a revenit atunci Cetatea Albă cu hinterlandul ei. Prin expresia „părțile tătăreşti” sau „părțile 
dinspre tătari” din titlul lui Mircea trebuie să se înțeleagă partea de nord a Dobrogei, începînd de la 
o linie care trecea pe la sud de Babadag, cuprinzînd şi Chilia insulară, cu tot hinterlandul ei din 
nordul Dunării. În felul acesta a dispărut stăpînirea tătărască, din nordul gurilor Dunării. Faptul 
acesta s-a datorat unei acțiuni conjugate întreprinsă de Mircea cel Bătrân şi de Petru I din Moldova. 

O examinare mai aprofundată a sumarelor date existente în izvoare cu privire la Chilia în 
primele decenii ale secolului al XV-lea pentru a se stabili sub stăpînirea cărei țări se afla ea atunci, 
se impune să fie trecută pe planul prim al acestei discuţii. În primul rînd se observă că oraşul în 
cauză nu figurează în privilegiul comercial acordat de Alexandru cel Bun negustorilor din Liov în 
anul 1408.27! Nu figurează, probabil, din aceleaşi rațiuni, nici la reînnoirile ce i s-au făcut de urmaşii 
lui Alexandru” pînă la Petru al II-lea, cînd oraşul a fost cedat de acest domn lui Iancu de 
Hunedoara.” Pentru prima oară Chilia apare ca un oraş apartinînd Moldovei în tratatul încheiat la 
Lubovla (Lublau) în anul 1412 între regele polon Vladislav Iagello şi Sigismund de Luxemburg, 
regele Ungariei.” Textul actului încheiat între cei doi suverani este destul de clar si nu are nevoie 
de nici o răstălmăcire. Chilia apare ca un oraş stăpînit de moldoveni şi în alte documente din anii 
următori. În 1415, Chilia (Kiryla), ca şi Cetatea Albă (Belgrad), trimitea delegaţi la Conciliul de la 

Constanta (Baden). În anul 1435, Chilia cu vámile si cu lacurile din apropierea sa, constituia, 
împreună cu alte oraşe şi teritorii din ţară, un apanaj creat de Ilias, domnul de atunci al Moldovei, 
pentru fratele său Ştefan. La 25 noiembrie 1440, acesta, domn la rîndul său, dăruia mănăstirii 
Moldoviţa două măji de peste de la Chilia şi trei cîntare de icre negre, interzicînd pîrcalabilor săi de 
acolo sà ia vamă călugărilor.” O singură informaţie a fost interpretată în favoarea tezei că acest 
oraş ar fi aparținut Ţării Româneşti în prima jumătate a secolului al XV-lea şi anume cea dată de 
istoricul bizantin Sphrantzes, cu privire la călătoria de întoarcere de la Buda a împăratului Ioan al 
VIII-lea Paleologul în anul 1424. Autorul în cauză arată că suveranul bizantin s-a întors prin Tara 
Românească (Meydàn BAayia) la Chilia, unde îl aşteptau corăbiile trimise aici de la Constantinopol 
ca să-l ducă acasă.” Sphrantzes nu arată că oraşul Chilia era în Tara Românească, ci numai că de 
acolo urma să se îmbarce loan pentru a pleca spre Constantinopol. 

Ținuturile din jurul oraşelor Chilia şi Cetatea Albă se întindeau peste stepa Bugeacului şi nu 
dispuneau de o populaţie sedentară. Erau locuite mai ales de păstori nomazi, tătari, cumani şi alani 
care, odată cu trecerea regiunii sub stăpînirea românească, s-au retras în mare parte spre răsărit. Din 
această cauză regiunea din nordul oraşelor amintite era numită în tratatul de la Lubovla, „campi 
deserti”, locuri pustii.” Se înţelege de la sine că regiunea arătată prezenta prea putin interes pentru 
boierimea moldoveană din acea vreme. Nici în vremea lui Alexandru cel Bun şi nici mai tîrziu, 
domnii nu au făcut danii boierilor în aceste părți. Economia ținuturilor în cauză prezenta interes 
pentru ei prin veniturile pe care le aducea din vămi şi din exploatarea pescăriilor de la întinsele 
lacuri din nordul gurilor Dunării. În ceea ce priveşte porturile, Cetatea Albă deservea Moldova şi pe 
negustorii poloni sau transilvăneni care veneau aici, Chilia mijlocea comerțul populației clin nordul 
Dobrogei şi mai putin pe al Moldovei şi Țării Româneşti. Aceasta depindea de Brăila, port pînă la 
care puteau ajunge corăbiile maritime, preferat, pe de altă parte, şi de negustorii transilvăneni, ca 
unul care era mai aproape de hotarele lor şi legat de ei prin drumuri cu mai puţine dificultăți. Prin 
Chilia se putea însă bloca accesul corăbiilor la Brăila. 

Data la care Chilia şi ţinutul ei înconjurător a intrat sub stăpînirea Moldovei se poate stabili 
numai pe calea considerării evenimentelor care au avut loc pe teritoriul dobrogean începînd cu anul 
1389, cînd nordul acestei provincii se găsea sub denumirea de „părțile tătăreşti” sub stăpînirea lui 
Mircea cel Bătrîn şi pînă la suprimarea ei definitivă după anul 1417. În faţa ofensivei declanșate de 
ostile musulmane pe linia Dunării, prima parte a acestei stápiniri a durat numai pînă în anul 1393, 
cînd Silistra şi o parte din Dobrogea au fost cucerite de turci. Partea de nord a acestei regiuni a mai 
rămas sub stăpînirea lui Mircea cel Bătrîn încă vreo cîţiva ani. Prin 1401, cînd întreprindea 
expediția pentru instalarea lui Alexandru cel Bun, el nu mai deţinea decît teritoriile din nordul 
Dunării, împreună cu Chilia. Poziţia acestora față de Tara Românească devenise cu totul excentrică, 
iar problema apărării acestui port dunărean în fața unor noi atacuri turceşti devenea aproape 
imposibil de rezolvat. În schimb, Moldova putea organiza cu mai multă uşurinţă respingerea unor 
atacuri turceşti asupra importantului port dunărean. De aceea, Mircea a preferat să trateze cu noul 
domn al Moldovei o rectificare a graniţelor dintre cele două ţări vecine şi să asocieze astfel şi pe 
Alexandru cel Bun la apărarea gurilor Dunării împotriva atacurilor otomane. 

Mircea a reluat, prin anii 1406, stăpînirea asupra Dobrogei, dar Chilia a rămas în continuare a 
Moldovei. În tratatul încheiat mai înainte de către cei doi domni se prevedeau probabil abtinerea 
pentru cel din Moldova de a crea dificultăți în calea legăturilor Brăilei cu Marea Neagră şi a 
aprovizionării ei cu mărfuri orientale. 


* Ibidem, p. 497. În fruntea listei publicată aici s-a înregistrat titlul Deputati civitatum, ceea ce ne arată că nu 

Noua delimitare teritorialà dintre cele douà tàri românesti nu s-a márginit numai la cedarea 
Chiliei si a tinutului dependent de ea Moldovei. Ea se va fi întins pe toatà lungimea liniei de contact 
dintre cele două țări pînă la Carpaţi. Documentele necesare, spre a stabili cu oarecare precizie 
traseul ei, lipsesc pentru primii ani de domnie ai lui Alexandru cel Bun şi nu putem spune dacă 
Milcovul şi cursul inferior al Şiretului formau în perioada anterioară graniţa dintre ele. Din alte acte 
emise ceva mai tîrziu de cancelaria domnului moldovean se poate vedea că hotarul mergea pe 
aceste rîuri din Carpaţi şi pînă la Dunăre. 

Cronica lui Grigore Ureche pune ocuparea ținutului Putna, deci a unui teritoriu situat la nord 
de Milcov, pe seama lui Ştefan cel Mare în anul 1482. Ipoteza aceasta a fost admisă de unii istorici, 
dar în urma constatării că sate de pe Milcov aparțineau Moldovei încă din vremea lui Alexandru cel 
Bun, ea a trebuit să fie părăsită. În realitate, lupta dintre cele două ţări care a izbucnit în anul 1470, 
nu s-a dat pentru stăpînirea unei regiuni din nordul Milcovului, ci pentru aceea a unui teritoriu 
cuprinzînd vreo 10-15 localități situate între vechiul curs al Siretului, numit de atunci încoace 
Siretel şi noul curs al acestui rîu care s-a mutat atunci mai spre răsărit în vechea matcă a Bîrladului. 
Domnul Țării Româneşti de atunci, Radu cel Frumos, a crezut că se poate folosi de acest capriciu al 
apelor, a construit în grabă o cetate de lemn şi pămînt numită Crăciuna, pe cursul nou al Siretului şi 
a anexat acest teritoriu la Tara Românească." În urma luptelor care au urmat s-a ajuns în anul 1482 
la o înţelegere şi teritoriul în cauză a rămas al Moldovei. Acesta a fost singurul litigiu pentru hotare 
între cele două ţări. 

Absența certurilor pentru hotare a fost evidenţiată îndeajuns de istoricii noştri din trecut. 
Referindu-se la ea, P. P. Panaitescu a scris: „Un fapt trebuie subliniat, graniţa dintre cele două state 
de aceeaşi limbă n-a variat din epoca aceasta (a lui Alexandru cel Bun), deci n-au fost rivalități 
teritoriale între ele, ea a rămas de la început stabilită la Milcov, Putna şi Siret şi aşa a rămas cinci 
veacuri pînă la unirea de la 1859. E un caz rar de stabilitate între două state vecine.” 


2. Legăturile cu tătarii 


În privinţa relaţiilor dintre Moldova lui Alexandru cel Bun cu tătarii, izvoarele vremii nu dau 
informații. Vechile letopisete moldoveneşti plasează invazii tătăreşti în Moldova, abia la cîţiva ani 
după moartea voievodului.” Această tăcere a izvoarelor este explicabilă, dacă ne gîndim cà în 
timpul domniei lui între Moldova şi hanatul Hoardei de Aur nu mai existau granite comune, între 
cele două puteri se interpusese deja în perioada anterioară domniei lui Alexandru cel Bun stăpînirea 
statului lituanian. Încă din anul 1363, în urma înfrângerii tătarilor la Sinije Vody, marele duce lituan, 
Olgierd, a pus stàpînire pe Chiev şi pe o mare parte din Ucraina. În anii care au urmat, el a înfrînt 
trei căpetenii tătăreşti, anume Kociubei, Kadlubek şi Dimitrie.” Istoricul polon Dlugosz nu dă data 
precisă cînd s-a întîmplat acest eveniment.” Pe Dimitrie, asa cum s-a văzut, îl menţionează un act 

dat în 1368 de regele maghiar, Ludovic de Anjou.” Victoria asupra tătarilor de pe țărmul Mării 
Negre a putut fi obținută de Olgierd, dar tot asa de bine şi de urmaşul său la conducerea statului li- 
tuanian, Vitold. 

Este cu mult mai probabil cá lituanienii au atins tàrmul Márii Negre în acelasi timp cu 
muntenii şi moldovenii, adică prin anii 1387-1388, în timpul războiului dintre genovezi şi tătari 
pentru Sudak. 

În orice caz în 1397, cînd patriarhul din Constantinopol se adresa lui Vladislav Iagello cu 
titlul de „rege al Poloniei... al Litvorusiei şi al TArmului Mării” (TlapadaÃagoio) statul polono- 
lituanian atinsese în expansiunea sa spre sud-est în regiunea dintre gura Niprului şi a Nistrului, 
malul Mării Negre.“ Despre o stàpînire litvană la Cetatea Albă, admisă de unii istorici, nici nu 
poate fi vorba.” Teritoriile stápinite de tătari între gurile Dunării şi ale Niprului au fost luate în stă- 
pînire de munteni, moldoveni şi lituanieni în urma colaborării lor cu genovezii la supunerea 
măruntelor hanate tătăreşti din aceste părți. Pe țărmul Mării Negre, lituanienii au întemeiat portul 
Kociubei, actuala Odessa, port care servea mai ales pentru exportul grînelor din Ucraina. S-a păstrat 
la Dlugosz informația că în anul 1415, în acelaşi timp cu domnul Moldovei, venit acolo pentru 
depunerea jurămîntului vasalic, au sosit la Sniatyn, în Pocuția, şi solii împăratului bizantin si ai 
patriarhului, cu scrisori, cerînd ca în urma strîmtorării ce suferă din partea turcilor să le trimită grîne 
pentru aprovizionarea locuitorilor din Constantinopol. Regele Vladislav Iagello le-a satisfăcut 
cererea şi le-a expediat cu corăbiile sale pe Marea Neagră, prin portul Kociubei, * cele cerute. Pe 
aici se exportau, probabil, mai mult grîne şi vite sau produse ale acestora, din Ucraina sudică, 
deoarece negustorii din Liov şi cei din Kamenita, care doreau să cumpere mărfuri orientale, nu-l 
foloseau şi veneau pentru aceasta pe un drum mai scurt la Cetatea Albă sau la Brăila. 

Pe ţărmul mării la răsărit de Nistru, deci pe pămînt lituanian, a văzut, în anul 1420, călătorul 
francez Guillebert de Lannoy, pe castelanul Ghedigold, supraveghind construirea unei cetăți. El 
adusese în acest scop un mare număr de lucrători şi de care încărcate cu lemn si cu piatrá.”? Nu e 
vorba de repararea Cetăţii Albe, de care erau obligați să se îngrijească moldovenii şi nu Ghedigold, 
ci de „construirea unei cetàtui noi,” „pe marginea rîului” care înseamnă malul răsăritean al acestuia, 
stăpînit de lituanieni.“ 

În monografia sa, consacrată lui Mircea cel Bătrîn, P. P. Panaitescu credea că în anul 1401, cu 
învoirea lui Alexandru şi a domnului din Tara Românească vecină, o ceată de tătari din cei refugiaţi 
în 1399, după lupta de la Vorskla, împreună cu hanul Toktamis, pe pămînt lituanian ar fi trecut pe 
teritoriul Moldovei şi al Ţării Româneşti în Imperiul Otoman, unde s-au pus la dispoziţia sultanului 
Baiazid." Informaţia aceasta este dată de istoricul bizantin Chakokondilas care nu arăta data cînd s- 
a produs această trecere.” 

Datarea propusă de Panaitescu nu poate fi admisă, întrucît alte izvoare orientale pun trecerea 
acestor tătari în Peninsula Balcanică (Rum) în anul 1395, imediat după a doua înfrîngere a hanului 
Hoardei de Aur, Toktamis de ostile lui Timur Lenk la Tarku.? 

Cu această ocazie, o parte din cei care s-au salvat de pe cîmpul de luptă s-au retras sub 
conducerea noianului Aktav spre apus. Suferind o nouă înfrîngere în anul 1395 pe cursul inferior al 
Niprului, ei s-au îndreptat spre apus, au intrat în Moldova şi după ce au traversat Bugeacul au 
pătruns în Tara Românească, unde Mircea, „de voie, de nevoie,” s-a văzut silit să-i primească. 
Aktav nu avea intenţia să se stabilească definitiv aici. În urma tratativelor purtate de el cu sultanul 
Baiazid, acesta i-a permis să treacă cu oamenii săi pe teritoriul Imperiului Otoman. Această 
strămutare la sud de Dunăre ar fi avut loc, probabil, prin anul 1398. Temîndu-se de provocarea unor 

tulburări pe teritoriul imperiului său, Baiazid a pus să ucidă pe căpeteniile lor. Supusi complet 
voinţei sale, aceşti tătari s-au înrolat în ostirea lui şi au participat în 1402 la lupta de la Ankara.“ 
Unii din ei fuseseră colonizați prin preajma Adrianopolului, iar alţii în Dobrogea de sud, unde 
urmaşii lor se mai întîlnesc sub denumirea de ciutaci.* 

Stăpînirea țărmului Mării Negre dintre gura Nistrului şi a Niprului de către polono-lituanieni a 
fost de scurtă durată. După moartea lui Vladislav Iagello, atunci cînd au revenit şi în Crimeea, 
tătarii au reocupat aceste regiuni şi au devenit cei mai incomozi vecini ai Moldovei. 


3. Legăturile cu statul polono-lituanian şi cu Ungaria pînă la 1412 


În urma înţelegerii încheiate în anul 1402, relaţiile dintre Moldova şi statul polono-lituanian 
au devenit paşnice. Cel din urmă avea acum nevoie de linişte la graniţele sale sudice, căci tocmai 
acum se angajase într-un greu război împotriva Ordinului Teutonic, război care determinase pe 
regele polon Vladislav Iagello să-şi schimbe atitudinea faţă de Alexandru, după mai multe încercări 
neizbutite de a-l înlătura. Războiul acesta a durat pînă în anul 1404 şi în toţi aceşti trei ani, Polonia 
avea nevoie de linişte la graniţele sale sudice nu numai din partea Moldovei, ci şi a Ungariei, care 
era aliata si sustinátoarea Ordinului Teutonic. În anul 1401, regele maghiar Sigismund de 
Luxemburg nu putuse, însă, interveni în conflictul dintre poloni şi teutoni din cauza luptelor interne 
şi a anarhiei nobiliare din ţara sa. Tensiunea dintre rege şi nobilime atinsese acum punctul 
culminant şi cel dintii fusese arestat şi ținut în închisoare timp de cîteva luni în anul arătat. 
Neîntelegîndu-se asupra persoanei care urma să-i ia locul, nobilii l-au eliberat şi l-au pus din nou în 
fruntea statului. Aceasta nu însemna nicidecum normalizarea relațiilor dintre el şi nobilimea 
maghiară, ci numai o amînare a luptei, pînă la găsirea unui candidat care să-l înlocuiască pe tronul 
Ungariei. În această luptă surdă dintre cele două tabere rivale, un rol deosebit jucau tendințele 
centrifuge ale unei nobilimi eterogene din punct de vedere etnic şi dorința de a supune puterea 
centrală autorității ei, precum şi názuintele popoarelor care intrau în compunerea acestui stat 
multinațional, spre o viaţă politică proprie şi spre o lărgire a autonomiei teritoriilor locuite de ele. 

În anul 1403, magnații regatului, nemulţumiţi de modul cum Sigismund respecta înţelegerea 
încheiată cu ocazia eliberării sale, s-au răzvrătit şi, în urma unui jurămînt depus la mormîntul 
regelui Ladislau cel Sfînt în catedrala episcopiei catolice de la Oradea, au pus mîna pe arme. 
Candidatul lor la tronul Ungariei, sprijinit de curia papală şi de alte puteri din afară, a fost Ladislau 
de Neapole, înrudit cu angevinii din Ungaria. 

La această răscoală au participat şi voievozii de pe atunci ai Transilvaniei, urmărind lărgirea 
autonomiei de care se bucura provincia pusă sub conducerea lor, ca şi puternicul magnat 
maramureşean Balc, urmaşul lui Dragoş cel considerat drept fondatorul statului feudal 
moldovenesc. În amintirea acestuia era vie încă vechea autonomie a Maramureşului. 

Velidi Togan Armagani, Istambul, 1950-1955; Marcel D. Popa, Aspecte ale politicii internationale a Tárii Românesti si 
a Moldovei în timpul lui Mircea cel Bătrîn şi Alexandru cel Bun, în „Revista de istorie” XXXI (1978), nr. 2, p. 255 şi 
urm. 

* V, Mustafa A. Mehmet, Aspecte din istoria Dobrogei sub dominaţia otomană în veacurile XIV-XVIII (Mărturii 
ale călătorului Evlia Celebi), în „Studii” XVIII (1965) nr. 5, p. 1097- 1156. 


Între rebeli si partizanii regelui s-au dat lupte înversunate, însotite de devastàri de sate si de 
distrugeri de bunuri, menţionate în diplomele regale din anii 1406-1408.‘ Pregătindu-se pentru 
această răscoală, Drag, fost voievod al Maramureşului, fratele lui Balc, a luat cu forţa caii vecinilor 
săi, dar el a murit înainte de declanşarea ostilităților.” 

În această luptă pentru accentuarea fárâmitárii feudale în Ungaria, un rol deosebit de 
important a jucat şi domnul din Moldova. Actele nu menţionează sprijinul dat de el voievozilor 
Transilvaniei, dar prezența ostaşilor moldoveni pe teritoriul Maramureşului este evidentă. 
Nemulțumit că regele nu recunostea existenţa țării sale ca stat independent şi că o considera ca o 
provincie a coroanei maghiare, Alexandru a trimis un corp de oaste în Maramureş pentru a-l sprijini 
pe Balc. Cu această ocazie, oştenii domnului moldovean au pustiit multe sate, printre care se 
numărau şi satele Apşa de Sus, de - Mijloc si de Jos," care aparținuseră familiei dragosizilor şi 
fuseseră dăruite de rege unor credincioşi ai săi după izbucnirea răscoalei. 

Pentru a-l determina pe Alexandru să nu mai susţină pe rebeli, Sigismund a trimis în Moldova 
pe Theodor Koriatovici, fost mare cneaz al Podoliei, refugiat pe teritoriul Ungariei în urma 
înfrîngerii sale, în anul 1394, de oştile lui Vitold marele duce al Lituaniei şi răsplătit acolo pentru 
credinţa sa față de rege cu întinse domenii. Theodor a fost unul dintre principalii sprijinitori ai lui 
Sigismund de Luxemburg în timpul răscoalei clin 1403. La 1 august 1403, solul regelui maghiar, se 
afla, aşa cum arată un document cu această dată, la Suceava.” Conţinutul discuţiilor sale cu domnul 
moldovean rămîne necunoscut, dar se poate bănui că regele cerea domnului moldovean să nu mai 
sprijine pe rebelii din Transilvania şi Maramureş." 

În vara anului 1404, Polonia şi Lituania puseseră capăt războiului purtat cu Ordinul Teutonic 
prin încheierea păcii de la Raczanz, la 23 mai. Imediat după acest eveniment, regele Vladislav a 
venit în Podolia pentru a lua unele măsuri în vederea îmbunătățirii administraţiei în această 
provincie. Aici, la Kamenita a venit şi Alexandru la sfîrşitul lunii iulie, însoțit de o suită numeroasă, 
alcătuită din principalii săi sfetnici şi în ziua de 1 august a depus solemn juràmîntul vasalic față de 
rege. Actul încheiat cu această ocazie este un tratat de alianţă al celor două ţări îndreptat împotriva 
duşmanilor comuni. 

Încă din septembrie al trecutului an 1403, Alexandru mijlocise încheierea unei alianțe între 
Mircea cel Bătrîn şi regele Poloniei. În aşteptarea rezultatului răscoalei din Ungaria, domnul 
muntean căuta pe această cale să-şi acopere spatele în timpul acțiunilor pe care urma să le 
întreprindă în soluţionarea crizei politice din Imperiul Otoman.* 

Cu ocazia încheierii păcii de la RaczanZ s-a procedat si la o nouă delimitare a teritoriilor 
supuse direct stăpînirii regelui polon de cele rămase sub administraţia lui Vitold. În urma acestei 
înţelegeri, Podolia era desprinsă de Lituania şi declarată patrimoniu al coroanei polone. În felul 
acesta, graniţa comună dintre Polonia şi Moldova se lărgea considerabil. În tratatul din anul 1404 nu 
se prevedea o limitare a ajutorului militar ce urma să-l acorde Moldova Poloniei şi nici invers, 
numai la anumite fronturi de luptă. Alexandru nu înţelegea să-şi mărginească sprijinul militar numai 
la statul polon propriu-zis, ci avea în vedere uniunea polono-lituană în întregime. Astfel, numai la 
doi ani de la încheierea păcii amintite, Alexandru a trimis un corp de ostaşi moldoveni ca să 
participe la luptele purtate de marele duce Vitold împotriva moscoviţilor.“” În acelaşi timp, regele 
polon şi domnul din Moldova s-au înţeles să ia apărarea regelui ceh, Vaclav, ameninţat cu izgonirea 
din Boemia de fratele său, Sigismund de Luxemburg. 

La data de 6 octombrie 1407, Alexandru s-a deplasat la Liov, unde a repetat juràmîntul vasalic 
față de regele polon. Faptul acesta trebuie să fie pus în legătură cu tulburările provocate de veşnic 

nemultumitul Swidrifaillo. Dupà încheierea pácii de la Raczanz, el a revenit în tarà si a fost reprimit 
in rîndurile cnejilor lituanieni, dar ambitiile sale nu au obtinut prin aceasta satisfactia dorità de el. 
De aceea, atunci cînd locuitorii din Smolensk s-au răzvrătit si din cauza lor Vitold a fost nevoit sà 
se angajeze, încă din anul 1406, într-un război cu marele cneaz al Moscovei, Swidrigaillo a fugit la 
acesta. El avea strînse legături cu cnejii ruşi ortodocşi şi plănuia ca, sprijinit de aceştia, să desfacă 
statul lituanian de Polonia şi să-i redea independenţa. Legături strînse existau şi între Alexandru şi 
aceiaşi cneji ruşi. Regele polon se temea ca nu cumva Alexandru să treacă şi el în tabăra acestor 
duşmani ai uniunii polono-litvane şi pentru a se asigura că el va păstra neştirbită alianța sa cu 
Polonia, i-a cerut să-şi manifeste fátis fidelitatea prin repetarea jurâmintului vasalic. 

În timpul şederii sale la Liov, în acele zile de pe la începutul lunii octombrie 1407, negustorii 
de acolo i-au cerut acordarea unor privilegii în legătură cu activitatea comercială desfăşurată de ei 
în Moldova şi a unui tarif vamal convenabil. Tratativele au continuat şi exact la un an după vizita sa 
la Liov, Alexandru le satisfăcea cererile. Domnul muntean, Mircea, acordase deja aceloraşi 
negustori condiţii favorabile pentru negotul lor în tara sa. 

În octombrie 1408, în vremea cînd Alexandru satisfăcea cererile negustorilor lioveni, 
Sigismund de Luxemburg, preocupat mai mult de întinderea stàpînirii sale în colțul nord-vest- 
balcanic, în dauna Veneţiei, invita această puternică republică italiană la o coaliție antiotomană. 
Sigismund îi cerea corăbii pentru a transporta trupele sale de la Licostomo (Vîlcov) pînă la 
Galipole, pe care urma să-l ocupe pentru a tăia legătura între turcii din Asia şi cei din Europa. 
Despre Alexandru nu pomenea însă nimic. 

Repetarea jurământului vasalic de către Alexandru la Liov, în toamna anului 1407, a putut fi 
cerută de regele polon şi din cauza neînțelegerilor sale cu Ordinul Teutonic, neînțelegeri care se 
accentuau pe măsura trecerii timpului. În anul 1409 ostilitățile dintre cele două tabere au fost reluate 
şi Alexandru, ca un aliat fidel, a trimis suzeranului său un detaşament de ostaşi în ajutor. Prezenţa 
oştenilor moldoveni pe Vistula a fost semnalată încă din acest timp. În vara anului următor, 1410, 
Vladislav a adunat o numeroasă şi puternică oştire compusă din poloni, lituanieni, ruşi, boemi, 
silezieni şi moldoveni, cu care s-a îndreptat spre graniţele teutone. S-a presupus că moldovenii care 
participau acum la războiul polono-teutonic erau cei menţionaţi încă din anul 1409, rămaşi peste 
iarnă în Polonia. Lupta dintre cele două tabere s-a terminat cu un adevărat dezastru pentru teutoni. 
Pe cîmpul de luptă de la Griinwald a murit însuşi marele magistru, conducătorul Ordinului 
Teutonic. După victorie, ostile aliate au asediat cetatea Malborg, capitala teutonică. 

Prezenţa ostaşilor moldoveni pe cîmpul de luptă de la Griinwald a fost negată de unii istorici 
care s-au ocupat de acest eveniment." Atitudinea lor a fost provocată de faptul că istoricul polon, 
Jan Dlugosz nu-i menţionează printre aliaţii care au venit atunci în ajutorul polono-lituanienilor. S-a 
arătat însă că acest autor folosea un izvor dusmànos moldovenilor” şi numai datorită lipsei sale de 
obiectivitate nu-i înscrie printre participanţi. În schimb, cronicarii prusieni şi alte izvoare arată în 
mod expres prezenţa trupelor moldoveneşti în această celebră bătălie.”€ 

Regele Ungariei, Sigismund de Luxemburg, era aliatul teutonilor si încheiase cu marele 
magistru al ordinului la 31 martie 1410 un tratat de aliantà îndreptat impotriva Poloniei. Ocupat insã 
cu apàrarea altor granite ale stàpînirii sale, el nu a putut interveni la timp împotriva acesteia. Ostile 
sale au invadat teritoriul polon cu întîrziere, dupà luptà si nu au mai putut determina vreo schimbare 
în mersul războiului. 

S-ar părea că printre cei care au stînjenit într-o largă măsură o intervenție oportună a oştilor 
maghiare în Polonia au fost şi moldovenii. După unele ştiri, e drept destul de vagi, se pare cà ostile 
transilvănene nu au putut participa alături de trupele maghiare conduse de voievodul Ştibor la lupta 
împotriva Poloniei, din cauza unei diversiuni provocate tocmai atunci de oştenii lui Alexandru în 
regiunile de peste munți. Despre această comportare agresivă a valahilor (moldovenilor) vorbeşte o 
scrisoare din 8 mai 1410 a vicevoievodului Transilvaniei, Ladislau de Nadab, scrisoare prin care el 
amîna judecarea unui proces, din cauză că tocmai atunci trebuia să organizeze o expediţie pentru 
izgonirea suszişilor agresori din țară. Se vede că pe lîngă ajutorul militar direct împotriva 
teutonilor se mai ceruse lui Alexandru să creeze în acel moment o stare de nesiguranţă şi de 
nelinişte la granițele dintre Moldova şi Ungaria, pentru a reţine în ţară ostile maghiare si pentru a le 
împiedica să vină în ajutorul teutonilor. 

Prin pacea încheiată cu conducătorii Ordinului la Torùn în ziua de 1 septembrie 1411, regele 
Vladislav obținea unele avantaje şi cîştiga răgazul dorit pentru a pune capăt unor noi intrigi tesute 
de Sigismund cu teutonii şi chiar cu marele cneaz lituanian, Vitold, pe care îl îndemna să se desfacă 
de Polonia şi să se proclame rege al unei Lituanii independente. Tocmai acum, regele maghiar se 
încurcase într-un dificil război - cu Venetia pentru stăpînirea Dalmației, iar alegerea sa ca împărat 
roman în 1410 era contestată de marcgraful morav şi de însuşi fratele său, Vaclav, regele Boemiei. 
În afară de perspectiva reluării luptelor cu Ordinul Teutonic, regele Poloniei, Vladislav, avea în 
vedere, probabil şi o eventuală intervenție în luptele ce se puteau declanşa în orice moment între 
cele două tabere pentru tronul imperial. Dealtfel, încă din luna ianuarie 1411, senatul venețian 
oferise regelui Vladislav perspectiva surizătoare a anulării alegerii lui Sigismund ca împărat de 
către electori şi de a-l înlocui pe tronul imperial. Regele polon se temea însă de un nou atac al 
Ungariei asupra ţării sale. De aceea, el a considerat necesar sà reînnoiască tratatele de alianță cu 
domnii țărilor române. Ambele aveau un caracter defensiv. Cu Tara Românească a fost încheiat la 
data de 17 mai 1411, iar cu Moldova, la 25 mai în acelaşi an, la Roman. Aceeaşi comisie tratase, 
desigur, şi cu o parte şi cu cealaltă. Realizarea unei înțelegeri cu Moldova a mai întârziat cîtva timp 
din cauza discuţiilor care au avut loc cu privire la împrumutul de bani acordat mai înainte regelui şi 
la hotarele dintre cele două țări. Tratatul încheiat cu Alexandru prevedea că regele nu va face nici o 
nedreptate moldovenilor în ceea ce priveşte integritatea țării lor. Aceasta însemna că i se impunea sã 
renunţe la pretențiile sale asupra Țării Sipintilor. Cei doi suverani se angajau să se apere reciproc 
împotriva oricărui atac îndreptat asupra ţărilor lor, indiferent din ce parte ar fi venit, dar mai ales din 
partea „craiului unguresc.”?5 

Printr-un alt act dat în aceeasi zi, regele Vladislav recunostea cá a mai ràmas dator din suma 
împrumutată de la Petru I cu o mie de ruble de „argint frincesc.” El se angaja ca în termen de doi 
ani s-o achite şi oferea în gaj domnului moldovean cetățile Sniatyn şi Colomeea cu întreaga Pocutie. 
În cazul cînd el nu şi-ar fi respectat promisiunea, aceasta urma să fie anexată la Moldova şi stăpînită 
de domnul ei pînă la achitarea datoriei.” 

Încheierea tratatului din 1411 cu Polonia constituia o măsură de apărare împotriva unui 
eventual atac al feudalilor maghiari nu numai asupra Poloniei, ci şi asupra Moldovei. Tocmai acum, 
în 1411, în urma eşecului oştirilor sale în Polonia, Sigismund plănuia să atace Moldova şi să ocupe 
cetatea Chilia, dar se vedea silit să amîne această campanie din cauza îmbolnăvirii voievodului 
transilvănean Stibor. 

Continuarea stárii de tensiune dintre Polonia si Ungaria era destul de págubitoare pentru 
interesele nobilimii dintre cele două țări. Războiul purtat de cea din urmă împotriva Veneţiei se 
desfăşura în condiţii extrem de defavorabile pentru ea, iar oştile ei, după cîteva succese trecătoare, 
au început să înregistreze înfrîngeri tot mai grele. Pe de altă parte, tratativele care s-au angajat între 
Vladislav şi ducele Austriei Ernest de Habsburg, au dus la încheierea unei căsătorii a acestuia cu o 
prințesă poloneză pe la începutul anului 1412 şi a unei înțelegeri politice. 

În astfel de condiţii. Sigismund de Luxemburg s-a hotărît să încheie pacea cu Polonia. 
Tratativele dintre cele două părţi au început încă din toamna anului 1411. La data de 11 noiembrie, 
delegaţii celor doi suverani s-au întîlnit în localitatea Barthfa sau Poprad din Zips (Cehoslovacia) si 
în urma discuțiilor care au avut loc acolo au reuşit, după cîteva zile, să încheie un armistițiu între 
cele două ţări. Clauzele înțelegerii realizate cu această ocazie urmau să fie definitivate în cursul 
anului următor, la o nouă întrevedere a celor doi suverani. A fost invitat să participe la ea şi Vitold, 
marele duce al Lituaniei. 

Punctul nevralgic al discuţiilor din toamna anului 1411 şi din primăvara anului următor, la 
Lubovla“! (Lublau), l-a constituit readucerea Moldovei sub suzeranitatea Ungariei. Sigismund nu se 
mai prezenta aici ca un simplu moştenitor al angevinilor, ci ca suveranul unei Ungarii, care 
numărase în trecut printre țările supuse sau vasale Galiţia, Podolia, Valahia şi Moldova. Pentru a nu 
fi silit să lupte pe două fronturi în timpul războiului cu Venetia şi pentru a obține neutralitatea 
Poloniei, Sigismund a încetat să mai susțină pe Cavalerii Teutoni şi a încercat să realizeze o 
înțelegere cu regele polon, privind pretenţiile sale de stăpînire sau suzeranitate asupra țărilor 
amintite. În fata rezistenței regelui polon el a fost pus în situaţia de a renunţa la înfăptuirea 
planurilor sale de extindere a stăpînirii statului maghiar în orient. A recunoscut şi suzeranitatea 
polonă asupra Moldovei. A reuşit numai să introducă în tratatul încheiat la 15 martie 1412 o clauză 
specială cu privire la această ţară, clauză legată de participarea ei la o luptă comună a statelor 
europene împotriva turcilor. Se prevedea anume că în cazul unei expediţii organizate pe baza unui 
front comun contra acestora, domnul din Moldova să participe cu forțele sale la buna ei reuşită. În 
caz de refuz, Moldova urma să fie împărțită între Polonia şi Ungaria. Partea de nord-est împreună 
cu Suceava, laşi şi Cetatea Albă, reveneau Poloniei, în timp ce regiunile din sud-vest cu Romanul, 
Bacăul, Bîrladul si Chilia urmau să fie alipite la Ungaria.? Din tratatul acesta, confirmat de părţile 
interesate peste puţin timp la Buda, precum şi din alte acte ale regelui Sigismund de Luxemburg, se 
conturează planurile acestuia de a pune stăpînire pe gurile Dunării şi de a deschide pentru tara sa 
căile de legătură cu comerțul oriental. 

Deşi istoricul polon, Dlugosz, arată precis că la întrevederea de la Buda au participat şi 
delegati ai domnului din Moldova, istoricii noştri susțin că Alexandru nu ar fi cunoscut, cel putin 
pînă la anul 1430 clauzele cuprinse în tratatul de la Lubovla cu privire la Moldova. Se prea poate 
însă că regele polon, care nu era de acord cu împărțirea Moldovei, cerută şi dorită de Ungaria, să le 
fi adus la cunoştinţa lui Alexandru într-o formă mai atenuată şi scuzabilă pentru el. În orice caz, 

Sigismund a acuzat în mai multe rînduri pe Alexandru că a refuzat să sprijine lupta antiotomană şi a 
cerut regelui polon executarea tratatului de la Lubovla. Presiunea exercitată de el se datora faptului 
că, deşi războiul cu Veneţia se terminase în 1413 printr-un armistițiu, aşa-numita pace de la 
Casteletto, accesul ţării sale la Marea Adriatică rămînea în continuare întrerupt. Se impunea, deci, 
deschiderea în cel mai scurt timp a căilor comerciale maghiare spre est chiar în detrimentul 
Moldovei. 

Încă din primăvara anului 1412, Sigismund a trimis soli la colonia genoveză de la Caffa cu 
scopul de a organiza o ambasadă comună din partea imperiului şi a Genovei, ambasadă care să 
prezinte propuneri precise hanului tătar Djelal-ed-Din din Kipceak, spre a-l angaja să deschidă 
vechiul drum comercial ce ducea din Crimeea spre Asia centrală. Prin Marea Neagră şi gurile 
Dunării, acest drum putea fi legat de traficul fluvial al Ungariei si al Europei centrale. S-ar fi putut 
evita, astfel, căile care veneau spre Egipt şi Mediterana orientală, unde în acea vreme domina 
pavilionul venețian. 

Desfăşurarea ulterioară a evenimentelor a contrazis aceste planuri ale suveranului maghiar. 
Hanul menţionat a fost asasinat în luna august 1412, iar la Genova familia Montferrati, pe care se 
sprijinea regele, a fost înlăturată de la putere în 1413. 

Odată cu încheierea păcii de la Lubovla, din 1412, starea de război dintre Ungaria si Polonia 
înceta temporar. Ambele părți considerau înțelegerea încheiată acolo doar un armistițiu necesar 
pentru noi pregătiri militare şi pentru refacerea alianțelor. Nici polonii nu înțelegeau să lase țărmul 
Balticei blocat de teutoni, în detrimentul comerţului lor si nici feudalii maghiari nu renuntau la 
sprijinirea vechilor lor aliaţi. Războiul cu Veneţia va fi în curînd reluat. Pe de altă parte, în 
raporturile dintre Polonia şi Lituania se produceau schimbări la care statul feudal maghiar era ţinut 
să fie atent. 

4. Relatiile dintre Moldova si tàrile vecine între anii 1412-1418 


Alexandru a apreciat foloasele care decurgeau pentru tara sa de pe urma normalizárii 
raporturilor dintre ea şi Ungaria şi s-a străduit să aducă linişte la hotarele dintre ea si Moldova. 
Pentru realizarea unor legături comerciale normale, el a acordat privilegii vamale negustorilor din 
oraşele Braşov şi Bistriţa. Ele nu s-au mai păstrat, dar sînt amintite în actele similare date de fiii 
săi.“ Faptul acesta nu s-a putut petrece înainte de 1412 datorită stării de tensiune politică existentă 
între Ungaria şi Moldova. Inițiativa a putut veni şi din partea voievodului Transilvaniei Ştibor, dar 
oricum ar fi, actul dat de acesta nu se distanțează prea mult în timp de cele date de domnul 
moldovean. Fie ca răspuns la măsurile luate de Alexandru, fie din proprie inițiativă, Ştibor a dat la 
12 iulie, al acelui an, un privilegiu vamal negustorilor din oraşele Rodna şi Bistriţa şi a fixat un tarif 
vamal avantajos atît pentru ei, cît şi pentru cei care veneau din Moldova cu mărfuri de vînzare 
acolo.“ Poruncea, totodată, spânilor secuilor, să ia măsuri pentru a se curma neajunsurile care se 
făceau negustorilor moldoveni la trecerea prin regiunea lor.“ În anul 1413, un privilegiu 
asemănător a fost acordat negustorilor din Braşov, de către domnul din Tara Românească.“ 
Normalizarea relaţiilor comerciale dintre Moldova şi Ungaria era pe de o parte rezultatul încetării 
stării de război dintre aceasta ţară şi Polonia, iar pe de alta, a continuării luptelor dintre maghiari şi 
venețieni pentru stăpînirea țărmului dalmatic. Deocamdată, numai prin intermediul oraşelor 
transilvănene şi a celor de la Dunărea de Jos, Ungaria putea face legătura cu negustorii de mărfuri 
orientale. 

Înainte de sfîrşitul războiului polono-teutonic si de încheierea păcii de la Torun, din anul 
1411, relaţiile dintre Polonia şi Lituania se răciseră simţitor. Vitold a refuzat să mai continue 
războiul cu Ordinul Teutonic, fapt care a grăbit acordarea unor condiţii de pace avantajoase 
acestora. După încheierea ei, Vitold a cerut vărului său, Vladislav, să respecte suveranitatea 
Lituaniei precum şi privilegiile nobilimii ei. Printr-o nouă înțelegere, încheiată la Horodlo în 1413, 
Vladislav a recunoscut aceste pretenții, cu condiția ca după moartea marelui duce litvan, ţara 
acestuia să-i revină lui. În urma încheierii înțelegerii de la Horodlo, Vladislav a retrocedat lui Vitold 
Podolia, provincie vecină cu Moldova pe o graniță destul de lungă. 

În aceste noi condiţii, războiul cu teutonii a fost reluat în anul următor, 1414. Regele 
Vladislav a trebuit să ia măsuri ca nu cumva Sigismund de Luxemburg să vină în ajutorul lor. În 
cazul unei astfel de alternative, el a cerut domnilor din Tara Românească şi Moldova să-i vină în 
ajutor şi să atace Ungaria. Acesta a fost scopul vizitei făcute de Sigismund Koribut, ruda lui 
Vladislav, în Tara Românească (Tara Basarabilor) în acest an.°* Gradul înalt ocupat de solul arătat 
în ierarhia feudală polonă arăta importanţa misiunii. Un alt sol a fost trimis la Alexandru cel Bun.” 
Neintelegerile dintre Vladislav şi Vitold au determinat însă cele două părți să renunţe repede la 
luptă, după o incursiune a ostilor polono-litvane în Prusia şi asedierea unor cetăţi de acolo. La acest 
război a participat şi un corp de ostaşi moldoveni, în afară de cronicarii prusieni, prezenţa lor pe 
cîmpurile de luptă din regiunile baltice este semnalată şi de o scrisoare a episcopului de Wroclaw, 
care arată că regele Vladislav a atacat în acel an Prusia cu o oaste compusă din „ruşi, tătari, litvani 
şi moldoveni.” 

În anul 1415, regele Vladislav a ajuns în cercetările sale prin ţară pînă la Sniatyn, la granita 
dintre Moldova şi Polonia. Acolo, în vara anului arătat, regele s-a întîlnit cu Alexandru care a sosit 
în acest oraş cu o suită numeroasă. În cadrul ceremoniilor care au avut loc aici, descrise pe larg de 
istoricul polon Dlugosz, domnul a reînnoit jurămîntul vasalic faţă de suzeranul său, i-a oferit daruri 
şi a primit daruri de la el. În timp ce Alexandru se afla la Sniatyn ar fi aflat vestea că turcii au atacat 
Tara Românească. Criza politică în Imperiul Otoman luase sfîrşit, iar noul sultan Mohamed I, 

încerca să se răzbune pe cei care sprijiniseră împotriva lui pe pretendentii la tronul sultanilor, Musa 
si Mustafa. Solii lui Mohamed au vizitat si pe regele polon, dar urmárile tratativelor care au avut loc 
între cele două părți nu se mai cunosc. Nu s-au păstrat, de asemenea, informaţii cu privire la modul 
cum a susținut Alexandru Tara Românească în timpul invaziei otomane din anul 1416. 

Încă din anul 1414 s-au deschis la Constanţa, în Baden, lucrările conciliului care urma să pună 
capăt schizmei din sînul bisericii romano-catolice, să ia măsuri împotriva ereziei husite şi să 
realizeze unirea dintre biserica apuseană şi cea ortodoxă. La conciliu au participat şi delegaţi ai 
clerului şi oraşelor din Moldova. Cei de la Cetatea Albă şi Chilia au mers cu vîrfurile clerului 
maghiar. Ceilalţi cu lituanienii. 

S-a susţinut că mitropolitul de Chiev, Grigore Tamblac, ar fi reprezentat la Constanta şi 
biserica moldovenească. Tot ce este posibil. Printre participanţii la Conciliu nu se înregistrează 
membri ai clerului din Moldova. După însemnările confuze din cronica lui Ulrich von Richental, 
delegaţia moldovenilor ar fi fost condusă de boierii Stanislav şi Giurgiu Samusius. În primul s-a 
văzut un pircálab al cetăţii Neamţ şi în al doilea un proprietar dintr-un sat, Sămuşeni, situat undeva 
pe Nistru, în Bucovina.” 

Problema aceasta se cuvine să fie examinată ceva mai de aproape. Este greu de crezut că un 
boier bătrîn ca Stanislav Rotompan, care la data conciliului, după poziţia pe care o ocupa în listă 
membrilor sfatullui domnesc, nu putea să fie un simplu pircálab de Neamţ şi să fi îndeplinit o 
asemenea misiune. Dealtfel, el nici nu mai este menţionat după 1415 în documente, ceea ce 
înseamnă că şi-a dat obştescul sfîrşit. E cu mult mai sigur că Alexandru avea nevoie de soli mai 
tineri care să-l reprezinte acolo şi mai ales de oameni de încredere. C. I. Karadja a observat 
apropierea dintre adausul „Semaicen,” făcut după numele lui Georius (Giorgius?), unul dintre cei 
doi reprezentanți şi calificarea de „Samusini” dată boierilor Giurgiu si Stan, menționați printre 
subscriitorii actului care confirmă depunerea jurâmintului vasalic față de regele polon, de către 
Alexandru cel Bun, la Liov, în anul 1407." Autorul citat a consultat numai, traducerea latină a 
textului, făcută de editorul E. Kaluzniacki, ? dar nu şi textul slav, de unde se putea vedea că cei doi 
boieri erau de la Şomuz şi nu de la Sămuşeni de pe Nistru. 

Dacă se ține seama de aceste precizări, credem că s-ar putea identifica cei doi boieri trimişi la 
Constanta, cu Giurgiu si Stan de la Somuz. Primul nu este menţionat altfel în actele lui Alexandru 
cel Bun, dar cel de-al doilea a îndeplinit multi ani funcţia de postelnic şi de vistier.” Stanislav von 
Meneski aşa cum s-ar descifra din textul amintitei cronici, ar putea fi Stanislav de Măneşti, adică 
dintr-un sat Măneşti, apropiat de Cetatea Neamţului, dar si de Somuzul Rece. 

Supravegherea şi îndrumarea lucrărilor Conciliului, precum şi alte probleme privind Europa 
apuseană au absorbit cea mai mare parte din activitatea lui Sigismund si nu iau mai îngăduit răgazul 
să se ocupe îndeaproape de Moldova. El nu renuntase însă la proiectele sale de a deschide un nou 
drum pentru comerțul maghiar şi german spre orient pe calea Dunării. Ca urmare a unor astfel de 
názuinte, el a cerut fraților Iohann şi Konrad Fischer, să stabilească un trafic regulat pe valea 
Dunării şi prin Chilia, cu Pera şi cu Caffa. În momentul acela, cînd se încheia Conciliul de la 
Constanţa şi cînd Sigismund voia să realizeze un astfel de „plan mare,” situaţia din Orient nu era 
prea favorabilă pentru această. Frații Fischer s-au găsit în imposibilitatea de a deschide drumul 
comercial indicat. 

Sub impulsul energic al noului sultan, Mohamed I, turcii au reluat ofensiva în regiunile de la 
Dunărea de Jos. În urma unei campanii victorioase, ei au reluat cetatea Giurgiu de pe Dunăre 
constituind astfel un puternic cap de pod pe teritoriul Țării Româneşti. Posesiunile ei din Dobrogea 
au căzut sub stăpînirea sultanului. Oştile acestuia au ocupat cetatea Enisala de lîngă Babadag şi apoi 
Isaccea, punct de unde se supraveghea trecerea peste Dunăre prin vadul de la Oblucita. O 
cronologie sigură a acestor evenimente nu există. Cronicarii, mai ales cronicarii turci, au contopit 

intr-o singurà expunere evenimentele din anii 1416 si 1420. În aceste împrejuràri, Tara Româneascã 
ar fi devenit tributarà sultanului. 

În felul acesta, Moldova devenea vecină cu Imperiul Otoman si, în curînd, această vecinătate 
se va face crud simțită. În anul 1420 se răspîndise chiar zvonul că portul dunărean Chilia ar fi 
încăput în mîinile turcilor. Ştirea nu se confirmă, căci izvoarele istorice îl arată în continuare sub 
stăpînirea moldovenilor. Nu ni s-au păstrat nici un fel de informaţii cu privire la relațiile dintre 
Alexandru şi noii săi vecini din sudul Dunării. Schimburi de solii însoţite de daruri şi diverse 
solicitări trebuie să fi existat. 

Legăturile dintre Moldova, de o parte, Polonia şi Lituania, de alta, pare a se fi consolidat prin 
căsătoria, în anul 1418, a lui Alexandru cu Ringailla, sora lui Vitold şi vară a lui Vladislav Iagello. 
Ea era văduva cneazului Henric Siemowitovic şi se amestecase activ în intrigile tesute de fratele ei 
cu Ordinul Teutonic. Căsnicia aceasta a fost de scurtă durată, din cauza amestecului clerului catolic 
din Moldova în treburile domniei şi a încercărilor lui de a converti pe domn la catolicism. În fata 
rezistenței opusă de Alexandru, căsătoria s-a desfăcut, soţii descoperind că sînt rude de gradul al 
treilea. În fata demonstrațiilor rudelor polono-lituaniene, Alexandru a constituit fostei sale soţii, în 
decembrie 1421, un întins apanaj format din domeniile Siret şi Volovát, precum si a unei pensii 
viagere în sumă de 600 de ducati anual.” Ca răspuns la intrigile clerului catolic în această afacere, 
Alexandru a început să încurajeze propaganda husită în Moldova, în dauna catolicismului. 

Pe plan politic, desfacerea căsătoriei dintre Alexandru si Ringailla nu a produs o înràutàtire a 
relaţiilor dintre Moldova şi vecinii ei de la nord. Se simte doar o răceală din partea lui Vitold, 
exprimată, mai ales, prin încurajarea pretențiilor regelui Sigismund de a pune stăpînire pe gurile 
Dunării. 


5. Moldova şi ţările vecine în anii 1418-1429 


În luna ianuarie din anul 1418 a murit Mircea cel Bátrin, vajnicul apărător al Ţării Românești 
şi al sud-estului european împotriva agresiunii otomane. Dispărea astfel o experiență cîştigată timp 
de cîteva decenii într-o luptă fără crutare, un mare om politic şi un bun diplomat. Ştiuse să facă faţă 
schimbărilor rapide care se produseseră în vremea sa pe eşichierul politic al Europei centro- 
orientale si de sud-est. Sub conducerea sa şi în fata lipsei de statornicie în domeniul politicii 
europene, dovedită de craiul maghiar Sigismund de Luxemburg, devenit între timp şi împărat al 
Germaniei, Tara Românească fusese un factor de stabilitate politică şi o piatră de încercare a 
relațiilor internaționale în această parte a lumii. Timp de mai bine de un deceniu, ea constituise 
stînca de care s-au izbit valurile năpraznice ale agresiunii turceşti. Timp de un alt deceniu şi mai 
bine, conducătorul ei şi-a permis să ridice sultani pe tronul Imperiul Otoman în aşteptarea unei 
soluţii europene a crizei politice care măcina acest stat, devenit în acelaşi timp un nod al tuturor 
contradictiilor în care erau cuprinse puterile vecine lui. După moartea lui, rolul de factor principal în 
alcătuirea unui bloc de state româneşti, ca obstacol nu numai în faţa invaziei otomane, ci şi în aceea 
a expansiunii maghiare spre gurile Dunării, a revenit Moldovei conduse de Alexandru cel Bun. 

În anii 1419-1420, turcii au atacat din nou Tara Românească. Urmaşul lui Mircea, fiul său 
Mihail, a încercat să facă față invaziei, ajutat fiind de domnul din Moldova şi de un corp de oaste 
trimis de conducătorii de atunci ai Transilvaniei. Dacă nu se face o confuzie cu campania din 1416 
împotriva lui Mircea,” se pare că s-au produs, în timpul scurtei domnii a lui Mihail, două atacuri 
turceşti împotriva Țării Româneşti. El sprijinise pe şeicul rebel şi reformator Bedreddin” si îşi 

atrăsese astfel asupra sa mînia sultanului Mohamed I. Cronicarul bizantin Sphrantzes ne informează 
că acesta” a atacat de două ori pe vlahi şi pe moldovlahi.'* Primul atac terminat „fără nici o 
ispravă” şi cu „pagubă” s-a produs probabil în anul 1419. În acel an, regele maghiar Sigismund a 
întreprins o demonstrație militară pe Dunăre, la granita Serbiei, terminată însă fără nici un succes. 

Relaţiile dintre Moldova şi Ungaria au continuat în acest timp să rămînă paşnice, iar vechile 
legături comerciale s-au menţinut normale. La data de 5 iulie 1419, craiul Sigismund poruncea din 
Caşovia, la cererea judelui şi pîrgarilor clin Braşov, spânilor din secuime, sà nu mai provoace 
neajunsuri negustorilor din acest oraş care făceau negot cu Moldova.” 

În anul următor, 1420, turcii au reînnoit agresiunea lor împotriva Ţării Româneşti. Cu tot 
ajutorul dat de transilvăneni şi de moldoveni, domnul nu a putut rezista acestor atacuri şi şi-a 
pierdut viaţa pe cîmpul de luptă.“ Împiedicat de noul război care izbucnise în Boemia şi de cel în 
care urmau să se încaiere polonii şi Ordinul Teutonic, Sigismund nu a putut interveni. 

La 27 iulie 1420, regele polon, Vladislav, înstiinta pe împăratul Sigismund despre un atac al 
turcilor asupra Ţării Româneşti. După ce au lăsat garnizoane în unele cetăţi de pe malul Dunării, ei 
s-au îndreptat spre Moldova, unde au asediat Cetatea Albă, Alexandru a cerut în trei rînduri ajutor 
polonilor, mai întîi pe la Rusalii, iar ultima dată pe la Sf. Iacob (25 iulie). De aici se vede că atacul 
turcesc asupra Moldovei se produsese nu cu mult timp înainte de data de 25 mai. Regele afirma că a 
trimis ajutorul cerut şi că în caz de nevoie va merge personal împreună cu Vitold.5! Nu ştim dacă în 
adevăr ajutorul polon a sosit la timp sau nu, dar atacul turcilor a fost respins de moldoveni. Cauzele 
lui trebuiesc căutate în ajutorul pe care Alexandru îl dăduse lui Mihail în primăvara anului 1420. 
Odată cu atacarea Cetăţii Albe, turcii au lovit şi Chilia, pe care nu au reuşit s-o cucerească. Vestea 
că ea ar fi încăput atunci pe mîinile otomanilor nu era adevărată.“ În acest an Dobrogea revenise 
sub stăpînire turcească, dar gurile Dunării cu porturile Chilia si Licostomo au rămas în continuare 
ale Moldovei.*? 

În anul următor, 1421, la 10 octombrie, a murit sultanul Mohamed I şi după acest eveniment 
în Imperiul Otoman au urmat cîţiva ani de tulburări şi lupte interne. După potolirea lor, noul sultan, 
Amurad al II-lea, a atacat în 1422 Constantinopolul spre a pedepsi pe împăratul Manuil pentru 
ajutorul dat pretendentilor împotriva sa. Numai după această dată a putut să se ocupe de regiunile 
dunărene. În Tara Românească, el a sprijinit domnia lui Radu Praznaglava, care acceptase situația 
de tributar al Imperiului Otoman. Alexandru nu a fost de acord cu această renunțare la lupta 
antiotomană şi cu acceptarea condiţiei de tributar umil al Porții de către noul domn. Din această 
cauză, el a sprijinit un alt candidat la tronul acestei țări, pe Dan al II-lea, fiul lui Dan I. Istoricul 
bizantin Ducas a cules o informație asupra modului cum a ajuns acesta pe teritoriul Moldovei şi 
apoi domn în tara vecină. El ne spune că Dan““ ar fi fost ostatec la Poartă, dar în timpul asedierii 
Constantinopolului de către turci, deci în 1422, ar fi reuşit să fugă din oştirea sultanului şi să intre în 
acest oraş. Acolo, aràtîndu-si originea, a fost bine primit. Împăratul i-a pus la dispoziţie o corabie cu 

care a venit la Cetatea Albă. Pe teritoriul Moldovei şi-a organizat el intervenţia împotriva domnului 
din Tara Românească, pe care a reuşit să-l alunge.“ Devenind vasalul prea plecat şi prea supus al 
regelui Sigismund şi susținător al pretențiilor sale de stăpînire asupra oraşului Chilia, Alexandru 1-a 
retras sprijinul şi a înțeles cà e mai profitabil pentru el să accepte ca domn în tara vecină pe Radu, 
tributarul turcilor. 

Cu toate eforturile făcute de Sigismund, Chilia a continuat să rămînă în stăpînirea Moldovei. 
O ştire păstrată în memoriile lui Sphrantzes ne arată că în anul 1424, în drumul său de întoarcere de 
la Buda, unde discutase cu regele Ungariei, posibilitatea de ajutorare a Bizanțului, împăratul loan al 
VII-lea, fiul şi asociatul lui Manuel al II-lea Paleologul, a trecut prin Tara Românească si prin 
Chilia. El scria, înainte de plecare tatălui său că este sănătos si că porneşte cu bine spre părțile Țării 
Româneşti“ şi-i cerea să-i trimită corăbii „în localitatea numită Chilia.”*” Din acest pasaj s-a tras 
concluzia că acest port aparținea în anul arătat Ţării Româneşti. 

E foarte posibil că la trecerea prin ținuturile apartinind Moldovei, împăratul sà fi avut o 
întrevedere şi cu domnul ei. O tradiție, formată tîrziu, pe la începutul secolului al XVIII-lea si 
înregistrată de Cantemir în Descrierea Moldovei, pretinde că în cursul acestei intilniri, împăratul ar 
fi dat lui Alexandru unele insigne ale puterii politice şi că ar fi recunoscut cu această ocazie 
autocefalia bisericii moldoveneşti.“ Întrevederea nu poate fi exclusă cu desávirsire, dar celelalte 
elemente ale tradiţiei sînt desigur apocrife. 

Legăturile dintre Moldova şi suveranii bizantini arátati erau mai vechi. Avem ştirea că în 
ajunul plecării lui loan al VIII-lea la Buda, o solie bizantină, condusă de fratele său mai mare, 
Dimitrie Paleologul şi de Ilario Doria, membru al cunoscutei familii genoveze cu importante rosturi 
în colonia italiană de la Pera şi de ginerele acestuia, a trecut în anul 1422 prin Moldova. Ea a 
discutat cu Alexandru măsurile care urmau să le ia aici la trecerea împăratului pe teritoriul acestei 
țări. Prezenţa soliei bizantine în Moldova în anul arătat constituie o mărturie cu privire la existența 
unor relații politice normale între Moldova şi Bizanţ în acei ani. 

În acest timp, Sigismund de Luxemburg, făcea faţă cu mare greutate războiului cu husitii din 
Boemia. El a încercat acum să cîştige de partea sa pe domnul Moldovei şi să creeze astfel greutăți 
Poloniei, transformîndu-i aliatul în duşman primejdios. I-au provocat o mare plăcere neînțelegerile 
care izbucniseră între Alexandru şi rudele sale din Polonia şi Lituania din cauza divorţului de 
Ringailla, sora lui Vitold, care ameninţa cu război pe fostul său cumnat.“ Nu ştim exact la ce dată 
s-a desfăcut căsătoria dintre Alexandru şi Ringailla, dar faptul acesta, aşa cum s-a mai arătat, nu a 
dus la o înràutàtire a relaţiilor moldo-polone. În anul 1419, domnul moldovean a reînnoit tratatul de 
alianţă cu Polonia. Peste trei ani, cu ocazia celui de al patrulea război al acestei ţări cu Ordinul 
Teutonic, Alexandru a trimis în ajutorul suzeranului său un corp de ostaşi care s-au distins în mod 
deosebit la asediul cetăţii teutonice Marienburg (Malborg).” Războiul izbucnise din cauza 
instigatiilor puse la cale de Sigismund de Luxemburg, supărat pe polono-lituanieni pentru faptul că 
acceptaseră ca un cneaz de-al lor să devină rege al Boemiei, rîvnită de el. 

Relatînd modul de comportare al moldovenilor la asediul cetăţii amintite, istoricul polon 
Dlugosz a înscris în opera sa o pagină plină de cele mai călduroase elogii. „În acea vreme, scrie el, 
oştenii voievodului din Moldova, trimişi în ajutorul regelui Vladislav, numărînd vreo 400 de 
oameni, au coborit pînă aproape de Marienburg, pràdînd si pustiind. Cruciații, care formau 
garnizoana cetății Marienburg, i-au atacat năvălind asupra lor cu o oaste puternică. Moldovenii, 
cîntărind numărul şi puterea duşmanilor, față de putinátatea forțelor lor, au căzut în desnădejde şi au 
lăsat pe seama soartei să hotărască. S-au apucat atunci, după ce nu le mi rămăsese nimic altceva de 
făcut, să intre într-o pădure vecină şi au descălecat ca să lupte pedestri, apàrati de frunzis şi de 

arbori, dupà cum este obiceiul de luptà si firea acelui popor. Cruciatii, convinsi cà moldovenii nu 
simulaseră fuga, ci străbătuseră pădurea în toată lăţimea ei, s-au îndreptat cu toată repeziciunea spre 
pădure, socotind că vor prinde cu uşurinţă pe moldoveni, mai ales că multi descălecaseră. Însă 
moldovenii, aruncînd cu săgețile asupra duşmanilor, ei fiind la adăpost de săgețile acestora le trimet 
ca o ploaie deasă. După aceea năvălesc asupra cruciaților si pe cei dintii îi ucid sau îi iau prizonieri, 
pe ceilalți îi pun pe fugă. Astfel, într-un chip minunat, moldovenii cu o ceată de oameni, au înfrînt 
oastea mare a duşmanilor şi apoi s-au întors în tabăra regelui învingători si incárcati de prăzi.” 

Prin pacea care s-a încheiat peste puțin timp la Melny, adevăratul beneficiar a rămas Lituania, 
care a pus stăpînire pe Samogitia. 

Unii istorici au ajuns la concluzia că după terminarea victorioasă a războiului cu teutonii, 
regele Vladislav, neputînd achita vechea sa datorie față de Alexandru, ar fi cedat Pocuția Moldovei. 
În sprijinul unei astfel de ipoteze, ei au adus constatarea că, aşa cum arată registrele de socoteli ale 
regelui, acesta ar fi făcut în anul 1421 apel la oraşele din Polonia să dea o contribuţie extraordinară 
în vederea purtării războiului cu Cavalerii Teutoni. În porunca dată de rege sînt înregistrate toate 
oraşele pe rînd. Printre acestea figurează şi oraşele Colomeea si Sniatyn din Pocuția. În anul 1422, 
ordinul dat de rege s-a repetat în aceeaşi formă, dar din listă lipsesc acum cele două oraşe. Acest 
fapt ar constitui o dovadă că ele trecuseră sub stăpînirea lui Alexandru. Autorii ipotezei arată că 
peste doi ani, în 1424, Pocuția s-ar fi aflat tot sub stăpînirea Moldovei. La această dată s-ar fi trimis 
delegati din oraşul Liov la „adunarea moldovenilor de la Sniatyn.”?! Prin adunare trebuie să se inte- 
leagă iarmarocul din acest oraş. Alti istorici neagă însă existența unei stăpîniri moldoveneşti în 
Pocuția. Pentru confirmarea ipotezei formulate mai sus ar mai fi necesare şi alte dovezi. 

În 1422, Dan al II-lea înlocuise, cu sprijinul lui Alexandru, pe Radu Praznaglava în Tara 
Românească. Nu se poate preciza cît timp raporturile dintre cei doi domni s-au păstrat amicale. Se 
pare că ele s-au răcit într-un timp destul de scurt. La 30 martie 1423 cei trei suverani, vecini cu 
Moldova, s-au întîlnit la Kesmark şi au reînnoit tratatul încheiat la Lubovla în 1412. Acolo 
Sigismund a adus lui Alexandru învinuirea că este înțeles cu turcii şi că sprijină pe Radu, învinuire 
care nu a fost acceptată de ceilalți doi parteneri. Propunerea de a aplica clauza privind Moldova din 
tratatul amintit a fost respinsă. Dorinţa regelui maghiar de a pune stăpînire în acest fel pe Chilia nu 
s-a realizat nici de această dată. Alexandru nu a adoptat o atitudine ostilă față de Tara Românească 
nici în anii următori, 1425-1426, cînd Dan al II-lea, avînd spatele acoperit dinspre Moldova si 
Transilvania, a putut obţine, cu ajutorul transilvănean cîteva succese atît în ţară cit şi la sud de 
Dunăre, împotriva lui Radu şi a turcilor care îl susțineau pe acesta. Totuşi, datorită tensiunii care 
exista în domeniul relaţiilor politice dintre Moldova şi Ungaria, oştile lui Alexandru nu au participat 
la aceste lupte. 

În anul 1426, turcii reuşiseră să-l înlăture temporar pe Dan al II-lea şi să-l înlocuiască din nou 
cu Radu Praznaglava. Sigismund a crezut că e de datoria lui să organizeze o mare coaliție 
antiotomană la care să participe, pe lîngă Ungaria, alte state, ca Polonia, Lituania şi Moldova. 
Înainte de a porni campania, regele maghiar a mai încercat să schimbe situaţia din Moldova în 
favoarea sa. Înainte de 15 mai a trimis regelui polon o scrisoare prin care învinuia pe domnul 
moldovean că are legături cu turcii şi că sprijină pe Radu. Vladislav a trimis o solie în Moldova 
pentru a se informa. La data de mai sus, el răspundea regelui maghiar, că domnul se întîlnise cu 
Mihail de Buczacz, starostele Galiției şi că protestase împotriva acuzațiilor care i se aduceau.” 

Regele Vladislav şi marele duce Vitold au răspuns la chemarea lui Sigismund şi şi-au trimis 
ostile la Brăila, punctul de concentrare al corpului expediționar. S-a păstrat slavconductul care 
garanta trecerea nestingherità a oștilor polono-lituaniene pe teritoriul Moldovei.” În tabăra de la 
Brăila, trupele polone, lituaniene şi moldovene au aşteptat în zadar, în vara anului 1426, timp de 
două luni venirea oştilor lui Sigismund. În luna august ele s-au întors acasă. 

S-a afirmat cá înainte de concentrarea ostilor aliate la Bràila, regele maghiar ar fi trimis o 
solie condusà de Stefan Pohárnok de Berzeviczy pentru a trata cu Alexandru unele probleme care 
ne rămîn necunoscute.” Răspunsul adus de sol regelui a fost favorabil. La întoarcere, Ştefan s-a 
întîlnit cu Dan care se retrăsese în fața oamenilor lui Radu şi apoi a avut loc o întrevedere cu 
comandanții teutoni intraţi în serviciul regelui său, frații Nicolae şi Klaus von Redwitz, în insula 
Saan pe Dunăre. Vizita solului maghiar a putut sà fi avut loc nu numaidecît la acea dată, ci si mai 
tîrziu. A doua vizită a acestuia în Moldova trebuie pusă în ajunul încheierii coaliției antipolone din 
anul 1431.” 

În primăvara anului 1427, regele Sigismund a lăsat pentru un moment la o parte grija 
încurcatelor treburi ale Imperiului German şi a întreprins o mare campanie împotriva turcilor. Prima 
operaţie înscrisă în acest nou program militar al regelui privea reinstalarea lui Dan al II-lea în 
domnia Țării Româneşti. Încă din luna ianuarie, ostile regale pătrunseseră aici, iar în aprilie, însuşi 
Sigismund se afla la Cîmpulung, unde se îngrijea de indulgentele unei biserici catolice din localitate 
şi făcea danii unora din nobilii săi.” El s-a întors peste putin timp în Transilvania, dar luptele au 
continuat aici pînă la înfrîngerea lui Radu şi a turcilor. După izgonirea acestora de pe teritoriul țării 
sale, Dan i-a urmărit în sudul Dunării, unde ostile sale au reuşit să cîştige o frumoasă victorie 
împotriva lor. În cursul anului următor, 1429, a întreprins cu ai săi şi cu un neînsemnat ajutor 
maghiar, o nouă campanie în sudul Dunării. Surprinsă de turci la localitatea Golubac, în Serbia, 
oastea sa a suferit o grea înfrângere. După acest eveniment, Sigismund a încheiat o pace pe timp de 
trei ani cu sultanul Amurad. Dan a făcut acelaşi lucru. 

Izvoarele nu consemnează nici o agresiune otomană asupra Moldovei după 1426. Există o 
informație, potrivit căreia soli ai sultanului Amurad ar fi vizitat înainte de 8 martie 1427 pe 
Alexandru cel Bun,” dar conţinutul discuţiilor între cele două părți ne rămîne necunoscut. E foarte 
probabil ca după data arătată, domnul Moldovei a adoptat o atitudine de expectativă şi nu s-a ames- 
tecat în luptele care au avut loc între ostile Țării Româneşti şi cele maghiare împotriva turcilor. 
După cele întâmplate în 1426, considera că nu este cazul să ofere ajutorul său lui Dan al II-lea şi să 
provoace astfel pe turci. Un atac turcesc împotriva Moldovei ar fi făcut însă o deosebită plăcere lui 
Vitold. Se poate admite că el este acela care pusese la cale pe hanul Hoardei de Aur, Ulug 
Muhamed, să uneltească în legătură cu turcii un atac împotriva Moldovei.” E firesc ca intrigile 
hanului amintit să fi supărat pe domn şi să-l fi determinat să oprească comerțul negustorilor tătari pe 
teritoriul țării sale, ca şi trecerea solilor hanului la turci prin Moldova. Hanul arăta toate acestea 
sultanului într-o scrisoare din 14 martie 1428 şi-l îndemna ca să-i comunice cum ar putea să înlăture 
dintre ei pe „ghiaurul acesta de roman.” 

Relaţiile dintre Moldova şi Polonia au continuat să fie bune. Războiul dintre Polonia şi 
Ordinul Teutonic continua, iar Alexandru îi oferise ajutorul său. O ştire din 30 septembrie 1427 ne 
arată că un corp de oaste moldovean, numărînd opt sute de oameni se afla împreună cu trupele 
regale în Mazovia. 

Eliberat de grija unor eforturi militare pe linia Dunării şi în Balcani, Sigismund a început să 
agite din nou problema împărțirii Moldovei, invocînd pretextul legăturilor lui Alexandru cu turcii şi 
neajutorarea lui Dan al II-lea. Spre sfîrşitul anului 1428, el a invitat pe Vladislav şi pe Vitold la o 
nouă întrevedere. Aceasta a avut loc în ianuarie 1429 la Luck, în Polonia. Au participat la ea 
delegati ai Ordinului Teutonic şi ai domnilor din Moldova şi Tara Românească. Sigismund a pus în 
discuţie din primele zile ale Congresului comportarea lui Alexandru în timpul luptelor cu turcii. 
Avea acum de partea sa pe Vitold, căruia îi promisese coroana de rege al Lituaniei. Vladislav a luat 

apárarea domnului moldovean si a subliniat faptul cà in anul 1426 în zadar au asteptat pe maghiari 
la Bráila trupele polone si moldovene care fuseserà trimise sà lupte împotriva turcilor. 

La Luck, Sigismund a mai cerut ca orasul Chilia sà fie restituit Tárii Românesti, crezind cà pe 
aceastà cale va putea pune mîna pe el mai usor. Intrase deja în tratative cu marele magistru al 
Ordinului Teutonic pentru a instala pe oamenii acestuia la Chilia, Severin si în alte oraşe. 
Interventia lui Vladislav Iagello a avut drept urmare amânarea dezbaterilor pentru o altà intrevedere 
între participanţii tratatului de la Lubovla. Noua adunare urma să aibă loc în anul următor în 
localitatea Troki. Aici delegații domnului moldovean au fost de față, în timp ce reprezentanţii lui 
Sigismund au lipsit. 

Atîtat de aceasta şi de nereuşita mediatie de la Troki, Dan al II-lea a atacat în două rînduri 
Moldova. În timpul primei lor invazii, petrecută înainte de luna iunie 1429, ostile lui Dan au făcut 
aici o pradă bogată, dar la întoarcere ele au fost atacate de moldoveni şi abia au putut scăpa cu grele 
pierderi. Al doilea atac a avut loc în toamna anului următor în regiunea Chiliei şi a provocat mari 
pagube Moldovei. Alexandru a luat măsuri pentru protejarea acestui oraş atît de rîvnit de regele 
maghiar. Avea în vedere, probabil, un atac dinspre mare a unor corăbii intrate în serviciul acestuia. 
De aceea, el a pus să se construiască, în vara anului 1429, un zăgaz la gura braţului Chilia, acolo 
unde Dunărea se varsă în mare (ad Danubium ubi in mare intrat) pentru ca nici o corabie să nu mai 
poată urca pe fluviu. Douăsprezece vase s-au izbit de acest baraj. Unul din ele s-a scufundat, iar 
celelalte s-au îndreptat spre Cetatea Albă.'% În felul acesta, el lovea nu numai în comerțul muntean 
ce se desfăşura în portul Brăila, ci şi în negustorii din Ungaria care foloseau acest port. 

Cu ocazia tratativelor de la Luck, Alexandru a cunoscut în întregime planurile făurite de regii 
Ungariei şi Poloniei la Lubowla si Kesmark, de a împărți Moldova. Ele i-ar fi fost aduse la 
cunoştinţă chiar de Vitold, care urmărea acum îndepărtarea Moldovei de Polonia." Acesta, dorind 
să obțină de la Sigismund coroana de rege al Lituaniei, căuta si alti sprijinitori pentru realizarea 
planurilor sale politice. În anul 1430, tocmai atunci cînd mult dorita coroană i se aducea de oamenii 
lui Sigismund, Vitold a murit într-un accident de călărie. Faptul acesta a dat un nou curs 
evenimentelor din sud-estul Europei. 

La această dată relațiile dintre Alexandru cel Bun, care devenise partizanul făuririi unui stat 
lituaniano-rus, separat şi independent faţă de Polonia şi Vladislav Iagello se răciseră foarte mult si 
de la vechea prietenie între cele două țări se ajunsese la acțiuni duşmănoase. 

O intervenţie din partea domnului moldovean în conflictul polono-lituanian era acum posibilă, 
întrucît teama unei agresiuni din partea turcilor se micşorase. Sultanul fusese nevoit să dirijeze în 
acest an o mare parte din ostile sale spre Albania pentru a înăbuşi acolo răscoala care izbucnise sub 
conducerea lui Gheorghe Castriotul Skanderbeg. Alexandru a putut astfel proceda la o revizuire a 
vechilor sale aliante. 

6. Schimbarea politicii externe a Moldovei în ultimii ani de domnie a lui Alexandru cel Bun 


Încă înainte de moartea lui Vitoild, relaţiile polono-lituaniene deveniseră destul de încordate. 
Odată cu dispariţia bătrînului duce lituanian, ele au continuat să se agraveze şi au determinat 
izbucnirea unui război, la care a participat nu numai Lituania, ci şi Ordinul Teutonic, precum şi 
Moldova. În alianţa antipolonă intrase şi Sigismund de Luxemburg. Regele Vladislav Iagello dorea 
să anexeze la Polonia fostul stat al Volhyniei şi Podolia, populate de ruşi şi să reducă Lituania la 
rangul unei simple provincii polone. Acum el a recunoscut ca mare cneaz al acestei ţări pe 
Sigismund, fratele lui Vitold, cu condiția subordonării sale ca vasal al coroanei polone. Lituanienii 
însă au acceptat ca nou conducător al lor pe cneazul Swidrigaillo, fratele însuşi al lui Vladislav. El 
nutrea planuri cu totul diferite de cele ale regelui, încurajat de Sigismund de Luxemburg, noul 
candidat la tronul litvan era duşmanul uniunii polono-litvane şi dorea să constituie prin unirea cu 
Volhynia şi Podolia un mare stat ruso-litvan, ortodox şi independent. În urma activităţii desfăşurate 
de Sigismund şi de Svidrigaillo s-a format pînă la 9 iunie 1431, o mare coaliție împotriva Poloniei. 
Pentru a atrage pe Alexandru în conflict, Sigismund a renunţat, deocamdată, la pretențiile sale 
asupra Chiliei. Spre a determina pe domn să adere la coaliția antipolonà, el a trimis în primele luni 
ale acestui an, pentru a doua oară, ca sol în Moldova, pe Ştefan Paharnok de Berzeviczy. De data 
aceasta, domnul era „fidelem nostrum waywodam Moldaviae.”!9 Soli se trimiteau în Moldova si 
pentru tratative în legătură cu schimbările din Tara Românească. 1% 

Acolo, în primăvara anului 1431 sau, mai sigur, în februarie, Dan al II-lea a murit în 
împrejuriări necunoscute!” şi, ca de obicei, în ţară au izbucnit luptele pentru tron. Puterea a fost 
luată de un boier cu numele de Aldea, sprijinit de Alexandru cel Bun. În cinstea protectorului său, el 
a luat numele de Alexandru. Nu s-a putut menţine însă împotriva altor pretendenți la tron şi domnul 
moldovean a trebuit să organizeze în vara acestui an o amplă campanie pentru a-l repune în scaun. 
Dintr-o scrisoare, cu data de 2 iulie 1431, trimisă de Ladislau Apor judelui din Braşov, se vede că 
însuşi domnul se îndreptase spre Tara Românească în fruntea unei puternice oştiri, iar marele vornic 
(magnus provisor) se afla atunci la Putna cu o mare mulțime de oameni. Un boier al domnului 
moldovean urma să meargă în Transilvania pentru a da explicaţii. "° 

Sigismund de Luxemburg, care aştepta atunci să meargă la Roma pentru a se încorona ca 
împărat roman, nu a intervenit. Nu a intervenit şi din cauză că nu dorea ca Alexandru să fie 
îndepărtat din alianţa antipolonă. El avea însă candidatul său pentru domnia Țării Româneşti. Mai 
înainte încă, el recunoscuse ca domn al acestei țări, la Niiremberg, pe Vlad Dracul, viitorul ginere al 
lui Alexandru cel Bun." Îl decorase cu Ordinul Dragonului şi-l trimisese în Transilvania pentru a 
aştepta acolo un moment prielnic pentru a interveni în Tara Românească. Instalat în Tara Birsei, el 
punea oamenii săi să asuprească şi să molesteze pe negustorii moldoveni.'% Abia după moartea lui 
Alexandru Aldea el va putea lua, în 1436, domnia Ţării Româneşti. Turcii nu au fost de acord cu 
schimbările produse în Tara Românească şi, sub amenințarea invaziei lor, Aldea a trebuit să trateze 
şi să ajungă la o înţelegere cu ei. 

În aceste împrejurări, avînd acum spatele asigurat, moldovenii au început, după campania din 
Tara Românească, luptele împotriva Poloniei. Au invadat Pocuția şi Podolia, unde au cucerit oraşele 
Sniatyn, Colomeia, Halici, Liov şi Kamenita. Informaţii păstrate în cronica lui Dlugosz, avînd un 
vădit caracter de părtinire, susțin că la întoarcere ostile lor au fost surprinse de către poloni, înfrînte 
şi despuiate de prăzi. În schimb, cronicile prusiene dau o situaţie contrară. 

Atacată pe toate fronturile si suferind pierderi grave, Polonia a fost constrînsà să ceară 
adversarilor ei un armistițiu, care s-a încheiat în 26 august 1431, fără a se transforma într-o pace 
durabilă. Negocierile au fost reluate pe luna decembrie din acelaşi an şi au continuat şi în primele 
luni ale anului următor. Tînăr încă, „prea puternicul schizmatic” nu a mai apucat să vadă sfîrşitul 
războiului şi prăbuşirea planurilor lui Swidrigaillo de a forma un mare stat ortodox, independent, la 
granita de nord a țării sale. Surprins la mănăstirea Bistriţa, unde petrecea ultimele sărbători ale 
anului, de un atac de cord, el a închis ochii pentru totdeauna şi şi-a dat obstescul sfîrşit în ziua de 1 
ianuarie 1432. A fost înmormântat acolo lîngă soția sa Ana. 

Se prăbuşea astfel cel mai puternic stîlp al Moldovei şi sub loviturile care au urmat, întregul 
edificiu statal al acesteia a început să pîrîie din toate încheieturile şi era de aşteptat ca în curînd să se 
prăbuşească. Opera înfăptuită de marele domn a fost însă destul de puternică şi nu s-a lăsat 
spulberată de vitregia vremurilor. Fiii săi, epigonii, l-au uitat repede şi pe mormîntul său cald încă, 
au început să danseze apriga horă a luptelor interne pentru tronul păstrat de el în cea mai mare 
cinste şi demnitate. Peste cîteva decenii, un analist zgîrcit la vorbă, a însemnat pe scurt povestea 
întunecată şi tristă a zilelor ce-au urmat acestui dureros eveniment pentru țară. „ŞI a fost, spune el, 
întîiul război între fiii lui Alexandru voievod la Loloni şi a biruit Stefan voievod pe Ilie voievod. Si 
a stăpânit Ilie voievod, după moartea itatălui său, singur 21 de luni... Al doilea război a fost la 
Dănmăneşti, în anul 1434, februarie 1 zi, la lăsat de carne, lumi si a biruit Stefan voievod. La al 
treilea război a venit Ilie voievod de la lesi şi a lovit pe Stefan voievod la Podraga şi l-a biruit în 
anul 1436 august 4, vineri. Al patrulea război a fost la Pipereşti...” În această dezordine creşte însă 
acel „bărbat minunat”, acel „atlet” al luptei antiotomane, Ştefan voievod cel Mare, care va face aici 
cuvenita rînduială. 


